| ### LIBER QUARTUS. ###  |

| #### CAPUT 1 |

| #### #### Ecclesia in Canticis dilecti sui pulchritudinem praedicans, dicit inter caetera: ####
| #### “Oculi ejus sicut columbae super rivos aquarum, quae lacte sunt lotae, et resident juxta fluenta plenissima (Cant. V).” |
#### #### Quid est hoc dicere, nisi quia studia ejus, quandiu ####
| #### “in terra visus est, et cum hominibus conversatus est (Baruch III),” |
#### #### sacrae semper intendebant Scripturae, sicut in psalmo primo praedictum fuerat, ####
| #### “sed in lege Domini voluntas ejus, et in lege ejus meditabitur die ac nocte (Psal. I).” |
#### #### Ejusmodi studia ejus Spiritum sanctum decuit ita significare, ut descenderet super eum in specie columbae, quia in eo requieverunt omnes spirituales gratiae, et anima ejus, apertis cunctarum gratiarum oculis, residebat juxta fluenta plenissima, id est cunctas contemplabatur, ut adimpleret Veritatis Scripturas, quidquid ####
| #### “de ipso in lege Mosi, et prophetis et psalmis scriptum fuerat (Luc. XXIV),” |
#### #### et, quod cum magna reverentia cogitandum nobis est, secundum dispositionem rerum quas meditabatur, habitum vel actiones suas disponebat exterius. Hinc est id quod post ea quae supradicta sunt, continuo sequitur: ####  |