| #### CAP. VII. |

| #### #### D. Secundus autem in Evangelio ponitur, dum beati mites, quoniam ipsi possidebunt terram dicitur (Matth. V, 4). #### M. Qui quartus in Regula sine dubio intelligitur. Tantum enim valet dicere: Beati mites, quoniam ipsi possidebunt terram, quantum beati patientes, quoniam ipsi debent animam propriam possidere, quam in hoc mundo omnia adversa patiendo pro Christo, non se ulciscendo, quasi videntur perdere. Qui enim dixit: Qui animam suam in hoc mundo perdiderit, in vitam aeternam eam possidebit (Luc. IX, 24); ipse dixit: In patientia vestra possidebitis animas vestras (Luc. XXI, 19). Si igitur idem est Beati mites quod est patientes, beatus autem Benedictus in quarto gradu doceat esse patientes. Id est (cap. 7): Qui praeceptum Domini et in adversis et in injuriis per patientiam adimplentes, qui percussi in maxillam, praebent et aliam, auferenti tunicam dimittunt et pallium, angariati milliarium vadunt et duo, cum Paulo apostolo falsos fratres et persecutionem sustinent, et maledicentes se benedicunt. Igitur idem gradus in Regula intelligitur qui in Evangelio secundus primo superponitur. ####  |