| #### CAPUT VI. Quam ob causam Filium sive Verbum Dei principium decuerit nuncupari. |

| #### #### Quam autem ob causam Filium sive Verbum Dei, principium decuit nuncupari? Nimirum quia omnia per ipsum facta sunt. Verumtamen adhuc pro causa praesenti parum dictum est. Nam non solum per ipsum, verum etiam propter ipsum omnia facta sunt. Sic enim Apostolus dicit: ####
| #### “Decebat enim eum, propter quem omnia et per quem omnia, qui multos filios in gloriam adduxerat, auctorem salutis eorum per passionem consummare (Hebr. II).” |
#### #### Haec est causa vera, causa digna tanti hujus nominis, scilicet principii, quia ipse est ####
| #### “propter quem omnia et per quem omnia:” |
#### #### ipse, inquam, est omnis creaturae principalis et efficiens causa. Dicit aliquis: Et Deus Pater, nonne principium est? Plane principium Pater, principium Filius, principium Spiritus sanctus. Verumtamen non tria principia, sed unum principium, sicut non tres dii, sed unus est Deus. Cur ergo in isto capite libri, solam Filii personam, inspirator sanctae Scripturae, Spiritus Dei, principium nuncupare voluit? Ad haec inquam: Omnis iste liber, omnis sancta Scriptura, cujus caput hoc est: ####
| #### “In principio creavit Deus coelum et terram,” |
#### #### cui creaturae vel propter quam scriptus est creaturam? Nimirum propter creaturam humanam, ad instructionem creaturae humanae sancta Scriptura condita est. Huic creaturae sine dubio una haec persona, Filius Dei, triplici modo principium est. Duobus modis tam angelicae quam humanae creaturae principium est, videlicet quia et propter ipsum et per ipsum omnia, sicut jam superius dictum est; tertio modo, solius creaturae humanae, quia per passionem salutis nostrae auctor consummatus est; salutis, inquam, nostrae princeps et principium est. Quod futurum non latebat Moysen, cum istam Scripturam digito Dei praedoctus scribere inciperet. Bene igitur et venerabiliter secundum rei veritatem pro Ben, id est pro filio, Bresith, id est principium, posuit, principium nuncupans Filium Dei. Propter quem et per quem nos condidit, vidit, et salvandos fore praevidit? Proinde considerandum quia, licet Pater quoque principium sit, licet Pater et Filius et Spiritus sanctus, sicut jam supradictum est, unum principium sit, ex quo omnia, per quem omnia, in quo omnia (Rom. XI), nusquam tamen vel Pater, vel Spiritus sanctus legitur ita manifeste principium se nominasse, sicut Filius se nominavit, dicendo Judaeis: ####
| #### “Ego sum principium, qui et loquor vobis (Joan. VIII). ” |
#### ####  |