| #### CAPUT XXI. Item de cruce. |

| #### #### Haec ergo crucis adorandae revelatio, sicut et illa veli templi scissio, illud mystice significat, quod credentibus in crucifixum clausa prius Scripturarum mysteria patefiant. Nam per creditam Christi passionem vel crucem, nunc intelligimus sacramenta legis et arcana prophetarum, verbi gratia, cur Pharao vel Aegyptus, quae decem plagis verberata non cessit, solo sanguine agni victa, filios Israel dimisit, et quis ille sit in prophetis, cujus ####
| #### “factus est principatus super humerum ejus (Isa. LV);” |
#### #### quisve ####
| #### “sicut ovis ad occisionem ductus sit, et sicut agnus coram tondente se obmutuerit, et non aperuerit os suum (Isa. IX).” |
#### #### Haec et caetera clausa prius, nunc crucem Christi suscipientibus aperta sunt. Sicque factum est, ut bibere jam possimus de aquis Mara, quas, sicut in Exodo legimus, non poterat bibere populus, donec clamante Moyse ad Dominum, ####
| #### “ostendit ei Dominus lignum, quod cum misisset in aquas, in dulcedinem versae sunt (Exod. XV).” |
#### #### Aquae enim Mara legem significant, quae non parvam in se amaritudinem habet, dum dicit: ####
| #### “Oculum pro oculo, dentem pro dente (Deut. XIX),” |
#### #### et similia. Dulcescit autem per lignum, dum proposito Dominicae passionis exemplo, ei qui te percusserit in maxillam, praebes et aliam (Matth. V), etc. Adoramus igitur in cruce Domini nostri Jesu Christi opportunam, ut ait Paulus, gloriam, salutem acquisitam, reducem vitam, salvationem perfectam, liberationem perpetuam. Adoramus crucem, fidei praesidium, spei firmamentum, charitatis solium, misericordiae titulum, pietatis argumentum, gratiae vehiculum, pacis vexillum. Adoramus crucem, quae superbiam excidit, invidiam obtrivit, culpam correxit, poenam destruxit. Crux Christi, janua coeli, clavis paradisi, diaboli dejectio, hominis erectio, captivitatis nostrae solatium, libertatis pretium. Crux exspectatio patriarcharum, promissio prophetarum, triumphus regum, dignitas sacerdotum. Crux tyrannos increpat, potentes inclinat, afflictos sublevat, pauperes honestat. Crux tenebrarum excidium, lucis infusorium, mortis effugium, vitae navigium, salutis imperium. Quidquid Deo proficimus, quidquid acquirimus, quidquid speramus, adorandae crucis est fructus. Per crucem Christus ad se traxit omnia (Joan. XII). Regnum Patris, sceptrum Filii, sigillum Spiritus sancti, totius est testimonium Trinitatis. ####  |