| #### CAPUT VIII. De eo quod ubi missus est apostolis Paracletus Spiritus veritatis, imo et antequam appareret in linguis igneis (quod factum est die Pentecostes) cum aperuisset illis sensum, ut intelligerent Scripturas, prima testimonia Christi sumpta fuere de psalmis David. |

| #### #### Quanta putas in isto habet Pater? Dixit enim Filius, et nos supra meminimus: ####
| #### “Cum autem venerit Paracletus Spiritus veritatis, ille me clarificabit, quia de meo accipiet, et annuntiabit vobis.” |
#### #### Statimque subjunxit: ####
| #### “Omnia quae habet Pater, mea sunt; propterea dixi; Quia de meo accipiet, et annuntiabit vobis (Joan. VI).” |
#### #### Quanta ergo putas in isto habet Pater? quanta de isto accepit Spiritus sanctus, et annuntiavit apostolis, ut clarificaretur Filius Dei? Delectat valde, quia postquam ascendit in coelum Christus Filius Dei, etiam antequam procederet Spiritus sanctus apparens in linguis igneis, primum quod protulit de isto accepit, et Petro annuntiavit ut diceret: ####
| #### “Scriptum est enim in libro Psalmorum: Fiat habitatio ejus deserta, et non sit qui habitet in ea, et episcopatum ejus accipiat alter (Act. I; Psal. CVIII).” |
#### #### Jam enim factum fuerat quod evangelista Joannes narravit, dicens: ####
| #### “Hoc cum dixisset, insufflavit et dixit eis: Accipite Spiritum sanctum (Joan. XX),” |
#### #### quodque Lucas ejusdem diei et ejusdem vespere gesta scribens dixit Inter caetera: ####
| #### “Tunc aperuit illis sensum ut intelligerent Scripturas (Luc. XXIV).” |
#### #### Ut autem impleti sunt dies Pentecostes, et procedens Spiritus sanctus a throno majestatis atque ####
| #### “sedit supra singulos eorum, tanquam ignis, apparuerunt enim illis dispertitae linguae, tanquam ignis, et repleti sunt omnes Spiritu sancto, et coeperunt loqui variis linguis, prout Spiritus sanctus dabat eloqui illis (Act. II);” |
#### #### ut, inquam, haec vox facta est et hac voce facta, convenit multitudo mente confusa, nonne primum quod Spiritus sanctus per os Petri apostoli protulit de isto accepit? Praemisso namque testimonio prophetae Joelis, quod non essent ebrii sicut putabant illi, qui ####
| #### “irridentes dicebant: Quia musto pleni sunt isti (ibid.),” |
#### #### protinus data propositione de resurrectione Domini nostri Jesu Christi, rationem hanc intulit; David enim dicit in eum: ####
| #### “Providebam Dominum in conspectu meo semper (Psal. XV),” |
#### #### et caetera. Non enim David ascendit in coelum, dicit autem ipse: ####
| #### “Dixit Dominus Domino meo, sede a dextris meis, donec ponam inimicos tuos scabellum pedum tuorum (Psal. CIX).” |
#### #### Hoc ut supra jam dictum est, valde delectat, quod cum dicere volumus, quia Pater multa in isto habet quae Filii sunt, sicut et caetera omnia, omnes enim Scripturae in Filium tendunt, prima quae Spiritus sanctus protulit per os Petri apostoli ipso die quo datus est perpendimus, quia de isto accepit, in quo Deus Pater testimonia tidelia quam plurima Filio suo thesaurizavit. ####  |