| #### CAPUT XVIII. Quare dicturus de aetate Joseph, qui Christi solis justitiae typum gessit, praemiserit, |

| #### ####
| #### “Hae sunt generationes ejus.” |
#### #### (CAP. XXXVII.) Habitavit autem Jacob in terra Chanaan, in qua peregrinatus est pater suus. Et hae sunt generationes ejus: Joseph cum sedecim esset annorum pascebat gregem cum fratribus suis adhuc puer. Deinceps Joseph sanctissimus stella magna et lacida, de hoc altissimo sanctae Scripturae coelo lumen suum dare incipit, qui pene solus claro vitae suae ordine praeostendit, qualiter sol justitiae Christus processurus esset ab initio usque ad finem diei, id est, ab incarnatione sua usque ad consummationem saeculi. Vitae ejus narratio sic incipit: Et hae sunt generationes Jacob. Joseph cum sedecim esset annorum, etc. Supra dixerat: Erant autem filii Jacob duodecim, eorumque catalogum ediderat, nunc autem dicturus, Joseph cum sedecim esset annorum, praemittit: et hae sunt generationes Jacob. Et est sensus: Duodecim quidem filios habuit, sed in uno Joseph suam generationem, id est, suae vel paternae similitudinis effudit pulchritudinem. Nam sicut et pater suus ex sterili Rebecca, naturam inopem, divina juvante gratia, progenitus, et divina benedictione donatus est (Gen. XXXV), sic iste nihilominus ex sterili Rachel dono Dei susceptus est, futurus ejusdem benedictionis haeres. ####  |