| #### CAPUT V. Quid velit tertium verbum, Phares, id est divisum est. |

| #### ####
| #### “Phares, divisum est regnum tuum, et datum est Medis et Persis (Dan. V);” |
#### #### eum in quo ante finitum est regnum illud diuturnum Assyriorum Pompeius Trogus Sardanapalum memorat, virum, muliere corruptiorem, eum autem, qui facta conjuratione bellum Sardanapalo inferens mortuo successit, et ad Medos imperium transtulit, scribit Arbactum fuisse praefectum Medorum. Miro modo reges postremi, ille videlicet Sardanapalus in quo finitum est regnum Assyriorum, et iste Balthasar, in quo divisum est regnum Chaldaeorum, sicut compares in superbia, ita consimiles fuere in contumelia. Ille namque vir, ut jam dictum est, muliere corruptior, inter scortorum greges purpuras colo nebat, et cum muliebri habitu, dum mollitia corporis et oculorum lascivia omnes feminas anteiret, pensa inter virgines patiebatur: quam ob causam facta conjuratione a suis ad mortem est adactus. Iste inter uxorum et concubinarum turbas nocturnum producens convivium, crapulatus et ebrius eadem nocte est interfectus. Josephus quidem ita narrat. Non post multum tempus, et Balthasar captus est, et ipsa civitas. Hic autem sicut scriptum est, eadem nocte interfectus est Balthasar rex Chaldaeus, et Darius Medis successit in regnum. Dum praemissa narratione de Scriptura et interpretatione ejus subjungit: ####
| #### “Non post multum tempus captus est,” |
#### #### videtur dicere, quod non interfectus sit eadem nocte. Quod si historiae contrariae sunt (in multis namque discrepat multitudo scriptorum saecularium) huic sine dubio magis est credendum, qui praesens interfuit, qui Scripturam legit et interpretatus est, qui inde purpuram et torquem auream circa collum accipit, qui tertius in regno princeps praedicatus est, et cum tanto honore, cum tali principatu de regno ad regnum (Dan V) de, Chaldaeis victis translatus est ad victoriam Medorum atque Persarum. Fidelis interpres, notum et insignem portans veritatis triumphum. ####
| #### “Divisum est, inquit, regnum tuum,” |
#### #### subauditur, ####
| #### “contra te,” |
#### #### quia facta conjuratione ad his quibus imperare debueras, circumdatus es obsidione moriturus hac nocte in crapula et ebrietate. Et datum est Medis et Persis, juxta praedicationem ejus, qui ante te laudans et magnificans viventem in sempiternum: ####
| #### “Viae, inquit, ejus justae, et gradientes in superbia potest humiliare, dominaturque in regno hominum et cuicunque voluerit dat illud (Dan. VI).” |
#### ####  |