| #### VERS. 11. |

| #### ####
| #### “Docebo vos per manum Dei.” |
#### #### Postquam notam hypocriseos a se removit, quae valde infirmare solet auctoritatem docentis; postquam, inquam, multimoda responsione amicorum elationem destruxit, jam se docere perhibet ut videlicet aperte videatur in his quae subdit, recta plantare, in his vero, quae praemisit, perversa evulsisse. ####
| #### “Docebo vos, inquam, per manum Dei,” |
#### #### id est per auctoritatem non meam sed Dei, vel per manum Dei, id est per sapientiam, quae est Filius Dei, quia vos in vestra sapientia praesumitis: ####
| #### “Docebo, inquam, quae Omnipotens habeat,” |
#### #### subaudi in nobis servis suis, non enim ex nobis nihil habemus, sed si quid habemus, Dei donum, et opus est ejus, ####
| #### “nec abscondam,” |
#### #### subaudi, ut glorificetur Deus, qui hoc vult, ut ad gloriam suam luceat lux nostra coram hominibus. ####  |