| #### CAPUT XIV. Quod angelica creatura sicut initium, sic habuerit et profectum. |

| #### #### Hic jam cum admiratione quaeri solet quomodo bonae substantiae vitium subripere potuerit, et lux in tenebras demutata sit? Admirationis autem ea vel maxime causa est, quia non recogitant plerique angelos aeque ut homines, mox ut creati fuerint, innocentes quidem, sed non repente summos exstitisse, nihilque praeter Deum sine profectibus in summo consistere, vel firmamentum apprehendere quievisse. Hoc, inquam, plerique non recogitant, magnitudine nominis angelici sic praeoccupati ut non vacet illis scire quia spiritualis creatura, sicut habuit initium, sic habere debuit et profectum, et ex necessitate quidem habet esse, sed ex voluntate tendere coepit ad similitudinem bonae essentiae. De hoc ergo paucis respondendum est. ####  |