| #### CAPUT XXVII. De eo quod dictum est: |

| #### ####
| #### “Non eos duxit Dominus per viam terrae Philisthiim,” |
#### #### etc. ####
| #### “Igitur cum dimisisset Pharao populum, non eos duxit Deus per viam terrae Philisthiim, quae vicina est, reputans ne forte poeniteret eum, si vidisset adversum se bella consurgere, et reverteretur in Aegyptum, sed circumduxit per viam deserti, quae est juxta mare Rubrum.” |
#### #### In cantico suo paulo post Moyses dicit: ####
| #### “Ascenderunt populi et irati sunt, dolores obtinuerunt habitatores Philisthiim. Tunc conturbati sunt principes Edom, robustos Moab obtinuit tremor, obriguerunt omnes habitatores Chanaan (Exod. XV).” |
#### #### Cum dixisset ####
| #### “ascenderunt populi et irati sunt,” |
#### #### quasi quaereres, qui populi? et quomodo irati sunt? ####
| #### “Dolores, inquit, obtinuerunt habitatores Philisthiim,” |
#### #### etc. Principes Edom conturbatos fuisse, robustos Moab tremuisse, omnes habitatores Chanaan obriguisse, habitatores autem Philisthiim doluisse dicit, id est, invidisse. Igitur maxime habitatores Philisthiim erant vitandi, non frustra, quia aliis timentibus soli contra Israel jam hostilem coquebant invidiam. Sed nunquid Dominus contra Pharaonem et Aegyptios pro Israel pugnare poterat, et contra Philisthaeos non poterat? Plane et contra istos poterat, sed in hoc sicut in caeteris factis, quae superficies historica continet, spirituale instrumentum rationabiliter providebat. Spiritualiter namque hoc agit in omnibus electis suis, in Aegypti exitu, id est in initio conversionis, vel dum novitius est conversi animus, nec totus exivit de pristinis erroribus, peccatum a vitiis paret viam, quatenus qui vocati sunt, tranquille et delectabiliter egrediantur, ne subitis tentationibus pulsati, a proposito sancto vix incepto deterreantur. Praeterea et illa gens erat, quam Dominus Israeli reservare decreverat utiliter, ut per illam exerceretur, et quasi proximo flagello castigaretur, quoties legem Dei sui relinqueret, quod saepe futurum erat. Igitur non quasi timidus, ut simplex sermo sonare videtur, sed bene providus, ####
| #### “non eos duxit per viam terrae Philisthiim, sed circumduxit per viam deserti, quae est juxta mare Rubrum.” |
#### #### ####
| #### “Circumduxit,” |
#### #### et circumducendo crudivit, sicut ipse hic Moyses ait in cantico Deuteronomii: ####
| #### “Circumduxit eum et docuit, et custodivit quasi pupillam oculi sui (Deut. XXXII).” |
#### #### ####
| #### “Et armati, inquit, ascenderunt.” |
#### #### Videlicet in nostri exemplum, qui non ad otia, de Aegypto hujus saeculi, sed ad bella vocati sumus, contra barbaricas acies vitiorum, adversus phalanges malignorum spirituum, quanquam ipsi nondum essent idonei ad bellum ante Rubri maris transitum, sicut et nos nihil fortiter agere potuimus, ante perceptum salutare baptismi Christi sacramentum. ####
| #### “Tulit quoque Moyses ossa Joseph secum, eo quod adjurasset filios Israel, dicens: Visitabit vos Deus, efferte ossa mea hinc vobiscum (Gen. L).” |
#### #### Admirandus ordo divini judicii. Venditores fratris fecit Deus descendere post eum in Aegyptum, et non ipsi viventes vivum reduxerunt, sed ipsis defunctis illic remanentibus, filii eorum mortuum revexerunt, eisque in peregrina terra sepultis, hic vero reconditus in terra et haereditate patrum. ####  |