| #### Psalmus 68. |

| #### Psalmus sexagesimus octavus, amplius ad idem negotium operatur, quo et ipsum caput nostrum inducitur, sic orans pro suis tribulationibus exterioribus, quomodo quemque suorum orare vult pro tentationibus suis interioribus. ####
| #### “Salvum me fae, inquit, Deus, quoniam intraverunt aquae usque ad animam meam. Infixus sum in limo profundi, et non est substantia. Veni in altitudinem maris, et tempestas demersit me.” |
#### #### Haec namque et caetera orando, suis inter vitia periclitantibus, exemplum orandi se dare innuit cum dicit: ####
| #### “Videant pauperes et laetentur, quaerite Deum, et vivet anima vestra, quoniam exaudivit pauperes Dominus, et vinctos suos non despexit.” |
#### #### Unde bene hunc habet titulum psalmus hic: ####
| #### “In finem pro his qui commutabuntur; psalmus David.” |
#### #### Et est sensus: Hic psalmus agit pro his qui commutandi sunt in conformitatem Christi, ita ut sint euntes in finem, id est in omnimodam perfectionem |