| #### CAP. XII. |

| #### #### D. Sicut qui vivunt absque Christianitate non sunt Christiani, ita qui vivunt sine regula non sunt clerici; et cum Christus et apostoli omnibus Christianis regulam tradiderunt, sicut clerici eorum loca possederunt, ita regula quam ipsi sibimet tenuerunt, hanc observandam clericis tradiderunt. #### M. Si igitur a regula dicuntur regulares, debent autem omnes clerici, qui cogunt populum sub ipsa regula docere, multo magis ipsi regulam implere. Ergo omnes clerici debent regulares esse. #### D. Qui non concedit sic esse necesse, vult clericos clericos non esse. #### M. Dicitur autem canon Graece, regula Latine; inde canonici Graece, regulares Latine. Ergo, quando regulares canonici dicuntur, nihil aliud est quam si regulares regulares dicerentur #### D. Non est quod huic objici videatur. #### M. Non autem sub sua regula vivere dicuntur qui facere omnia contraria suae regulae convincuntur. Tu autem dixisti superius clericos deliciis frui, propria possidere, ubique vagare, uxoribus colligari, mardalinis et zabulinis vestiri, venari, mundum possidere et his multa contraria et irreligiosa vituperari, sed haec omnia sunt irregularia, quia regulae clericorum contraria. ####  |