| #### CAPUT 2 |

| #### #### CAP. V. ####
| #### “Post haec erat dies festus Judaeorum, et ascendit Jesus Jerosolymam.” |
#### #### Hic evangelista paschale festum non aperte exprimit, dum dicit indefinite: ####
| #### “Erat dies festus Judaeorum, et ascendit Jesus Jerosolymam,” |
#### #### sed ex superioribus festum Paschale fuisse colligitur. Nam aliam ob causam superius (ubi mulieri Samaritanae est locutus) dixit discipulis suis: ####
| #### “Nonne vos dicitis, quia adhuc quatuor menses sunt, et messis venit?” |
#### #### (Joan. IV.) Constat vero, quia ubi non plus quam quatuor menses ante messem intersunt, paschalis festivitas non plusquam duobus mensibus longe abest, quo utique spatio temporis alia festivitas nulla occurrit, qua secundum praeceptum Legis, omne masculum deberet apparere ante conspectum Domini (Exod. XXIII; Deut. XVIII). Igitur et hoc paschale festum est, quo nostrorum, ut praedictum est, et posterius liquebit, sacramentorum principium repetitur. ####  |