| #### CAPUT XVII.De lege leprosi, quod Deus pro mysterio hujus rei curam habuerit. |

| #### #### (CAP. XIII.) ####
| #### “Locutus est Dominus ad Moysen et Aaron, dicens: Homo in cujus carne et cute ortus fuerit diversus color sive pustula, aut quasi lucens quidpiam, id est, plaga leprae, adducetur ad Aaron sacerdotem, et ad unum quemlibet filiorum ejus,” |
#### #### etc. Manifesta quidem legis hujus littera est. Sed quare haec talia Dominus Deus ad Moysen locutus est? Nunquid illi tam grandi curae fuit conspicere lepram humani corporis, lepramque domestici parietis? Quid enim praeter peccatum immundum est illi? Nunquid contra morbos corporum, et non potius contra vitia animorum. ####
| #### “Deus judex fortis gladium suum vibravit, arcum suum tetendit et paravit illum? (Psal. VII).” |
#### #### Ergo quod de sacrificiis brutorum animalium, idem de lege leprarum in hac parte sentiendum est. Nam sicut alio jam in loco, cum testimoniis propheticis diximus, non idcirco ejusmodi sacrificia Deus disposuit, quod carnes taurorum manducare, aut sanguinem hircorum potare haberet, sed quia sponte talibus Aegyptia consuetudine inhiabant, et inniberi non poterant filii Israel. Idcirco sic disposita sunt ut veri sacrificii, quo delectatur Deus, saltem umbram vel figuram ordo illorum gereret. Ita plane non idcirco de lepra vitanda Deus legem dat, quod ipse corporum infirmitates abhorreat, sed quia sensus hominis, quamlibet sapientis, sensus, inquam, exterior, id est, visus vel tactus, hujusmodi plagam pene naturaliter exhorrescit, nisi quem vera misericordia, vel charitas non ficta ad compatiendum vel commiserescendum erudivit. Idcirco leprae discutiendae, atque vitandae legem talem posuit, cujus umbra vel figura spiritualis homo de spiritualibus debeat infirmari. Itaque, quia fieri potest, et saepe factum est, ut in domo munditiae quae est Ecclesia Dei, lepra immundissima, lepra haeretica nasceretur, recte postquam de non admittendis immunditiis mystice lex data est, datur etiam de illis ejiciendis in quibuscunque, post agnitionem veritatis, apostatica vel haeretica immunditia suborta esse deprehenditur. ####  |