| #### CAPUT 40 |

| #### ####
| #### “Sicut dedisti ei potestatem omnis carnis, ut omne quod dedisti ei, det eis vitam aeternam.” |
#### #### Sicut dedisti ei potestatem omnis carnis, id est, omnis hominis, sive Judaei, sive Gentilis. Etenim non est Judaeorum Deus tantum, sed et gentium (Rom. III); sicut, inquam, dedisti ei potestatem, et decrevisti illum super omnes gentes esse regem, et principem, atque Salvatorem, ad dandam poenitentiam et remissionem peccatorum (Luc. I), sic attende, datumque tuum sive propositum tuum confirma rerum veritate, in eo videlicet, ut omne quod dedisti ei det eis vitam aeternam, scilicet duplicem animarum atque corporum resurrectionem. Ita cum dixisset: ####
| #### “Clarifica Filium tuum, ut Filius tuus clarificet te,” |
#### #### tanquam quaereres in quo se a Patre clarificari, vel Patrem ipse clarificare vellet; sic, inquit, clarifica jam actu, sicut clarificasti potestate, ut faciat Filius tuus illud, propter quod incarnatus vel homo factus est, id est omnibus, quos dedisti ei, vitam aeternam det. Et tanquam iterum quaereres quid pertineat hoc ad clarificationem Patris, dare vitam mortuis, quia dixit, ####
| #### “ut Filius tuus clarificet, te,” |
#### #### protinus adjungit, ####  |