| #### CAPUT 11 |

| #### #### Ochozias namque male et impie egit in conspectu Domini, sicut domus Achab vel uxor ejus, quae, ut dictum est, prophetas occidit (II Par. XXII). Joas quoque Zachariam prophetam, filium Joadae pontificis interfecit (II Par. XXIV). Amasias etiam cum misisset ad eum Dominus prophetam, eo quod adorasset deos filiorum Seyr: ####
| #### “Quiesce, ait, ne interficiam te (II Par. XXV).” |
#### #### Ita tres isti, quoniam prophetas occiderunt, per quos sermo Dei ad ipsos factus est, nec saltem poenitentiam egerunt, sicut Manasses, recte a sancto evangelista de generatione deorum, ad quos sermo Dei factus est, segregati sunt; igitur patres, qui Dominum Dei Filium sibi repromissum, prius fide quam carne susceperunt, dii sunt; dii, inquam, non natura, sed adoptione, quorum in synagoga stetit hic natura Deus (Psal. LXXXI), id est, similis illis per carnem est effectus, et in medio, id est in publico, deos dijudicat sive discernit. Magnam quippe sui atque illorum ostendit differentiam, cum dicit: ####
| #### “Si illos dixit deos, ad quos sermo Dei factus est, quem Pater sanctificavit et misit in mundum, vos dicitis quia blasphemas, quia dixi: Filius Dei sum?” |
#### #### Forte dicitis: Unde istud constat quod Pater te sanctificaverit, et in hunc mundum miserit. Ad haec, inquam. ####  |