| #### Psalmus 80. |

| #### Psalmi LXXX titulus hic est: ####
| #### “In finem pro torcularibus, quinta Sabbati, psalmus Asaph.” |
#### #### Per torcularia praesens Ecclesia Dei designatur, in qua boni et mali commisti sunt, quemadmodum oleum et amurca, vel vinum et acinum in torcularibus, secundum negotium quod contigit quinta Sabbati, quando genus ortum ex aquis partim in sublime volavit, partim depressum sub fluctibus remansit. Sic enim in praesenti Ecclesia, qui ex aquis regenerantur partim in coelum perferuntur, partim in imo relinquuntur. Dicitur autem pluraliter ####
| #### “pro torcularibus,” |
#### #### propter diversas Ecclesias ex Judaeis et gentibus. Hoc psalmo magnifice tuba bellica legitimos certatores ad spem victoriae suscitat dicendo: ####
| #### “Exsultate Deo adjutori nostro, jubilate Deo Jacob.” |
#### #### Haec post multa magnum subjicit exemplum fidei: ####
| #### “Testimonium, inquit, in Joseph posuit illud cum exiret de terra Aegypti, linguam quam non noverat audivit. Divertit ab oneribus dorsum ejus, manus ejus in cophino servierunt.” |
#### #### Per Joseph qui primus servivit, juxta historiam, omnes filios Israel vult intelligi, juxta allegoriam vero omnes clectos, quos Deus de ignorantiae tenebris eduxit, quorum dorsa divertit ab oneribus peccati. Igitur quisquis adhuc in saepe dicto agone contendit, speret quod quandoque dicatur et sibi: ####
| #### “In tribulatione invocasti me, et liberavi te, exaudivi te in abscondito tempestatis,” |
#### #### id est in occulto tentationis. Soli quippe mihi notum erat quid patereris. ####
| #### “Probavi te apud aquas contradictionis,” |
#### #### id est in tua fluctuatione, ubi propter pravam consuetudinem contradicebat legi mentis alia lex quae erat in membris tuis (Rom. VII). |