| #### CAPUT 15 |

| #### #### CAP. VI. ####
| #### “Et vidi cum aperuisset Agnus unum de septem sigillis, et audivi unum de quatuor animalibus, dicens, tanquam vocem tonitrui: Veni et vide.” |
#### #### Supra compendio dixerat Agnum aperuisse librum, nunc vero ejusdem libri apertionem ordine digerit per singulorum sigillorum solutionem. Jam autem, et nos supra diximus, septem libri signacula, septem esse (quae clausa in Scripturis continebantur) ejusdem Agni Jesu Christi mysteria, scilicet ejus incarnationem, passionem, resurrectionem, ascensionem, Spiritus sancti effusionem, gentium, derelicta Judaea, vocationem, judicium ultimum et saeculi consummationem. Cum ergo Christus Jesus qui in forma Dei erat, semetipsum exinanivit formam servi accipiens, et in similitudinem hominum factus est (Philip. II); tunc utique ####
| #### “Agnus unum de septem sigillis” |
#### #### aperuit. Quamdam enim partem Scripturarum, quarum omnis intentio circa jam dicta versatur mysteria, tunc adimplevit. Exempli gratia: ####
| #### “In sole posuit tabernaculum suum; et ipse tanquam sponsus procedens de thalamo suo (Psal. XVIII);” |
#### #### Item: ####
| #### “Speciosus forma prae filiis hominum, diffusa est gratia in labiis tuis (Psal. XLIV).” |
#### #### Ac deinceps: ####
| #### “Dilexisti justitiam, et odisti iniquitatem; propterea unxit te Deus, Deus tuus, oleo laetitiae prae consortibus tuis (ibid.).” |
#### #### Et alibi: ####
| #### “Homo natus est in ea; et ipse fundavit eam Altissimus (Psal. LXXXVI).” |
#### #### Et in Isaia: ####
| #### “Ecce virgo concipiet et pariet filium, et vocabitur nomen ejus Emmanuel (Isa. VII).” |
#### #### Haec et caetera hujusmodi tunc adimplevit Jesus Christus, quando formam servi accepit, qui erat in forma Dei (Philip. II). Oportet autem eum qui talium dictorum sibi signaculum solvi, id est, intelligentiam cupit aperiri, prius habere meritum fidei. ####  |