| #### CAPUT XX. De tertio vae quo dicit: |

| #### ####
| #### “Vae qui trahitis iniquitatem in funiculis vanitatis,” |
#### #### quia occidendo Christum mensuram patrum suorum impleverint. #### Vae qui trahitis iniquitatem in funiculis vanitatis, et quasi vinculum plaustri peccatum. Vae istud illi consonat quo Dominus: Vae, inquit, vobis, qui aedificatis sepulcra prophetarum, et ornatis monumenta justorum (Matth. XXIII). Et subinde: Itaque testimonio estis vobismetipsis, quia filii estis eorum, qui prophetas occiderunt. Et vos implete mensuram patrum vestrorum (Ibid.). Denique sic implere mensuram patrum impiorum, ut quia patres prophetas occiderunt, filii non degeneres occidant Dominum prophetarum, idipsum est quod trahere iniquitatem in funiculis vanitatis, et quasi vinculum plaustri peccatum. Vae igitur vobis, quia trahetis nihilominus longum quoque funiculum poenarum! Nam a sanguine Abel justi, usque ad sanguinem Zachariae filii Barachiae, quem occidistis inter templum et altare, venient omnia super generationem istam (Ibid.). ####  |