| #### CAPUT III. Item de oblatione. |

| #### #### Cum concentu memorato, suscepta sacra panis et vini oblatio, sic ad sanctum altare pervenit, ut subdiaconus ad diaconum, diaconus ad manus perferat sacerdotis. Vel quod apud diligentiores fit, in ipso componat altari. Lex enim, quam per subdiaconum significari jam diximus, sacrificium nostrae salutis tantum praefiguravit in Melchisedech, sed per evangelicam traditionem ad altare, hoc est, ad solemnem ritum Ecclesiae pervenit (Psal. CIX; Hebr. VII). ####  |