| #### CAPUT 49 |

| #### ####
| #### “Et invenit Jesus asellum, et sedit super cum, sicut scriptum est: Noli timere, filia Sion, ecce rex tuus venit, sedens super pullum asinae (Zach. IX).” |
#### #### Breviter hic attingit quod caeteri evangelistae latius jam dixerant. Sed quale verbum jam ista brevitas sonuit? ####
| #### “Invenit, 279 inquit, asellum.” |
#### #### Magnifice dixit, proprie locutus est, rem valenter Evangelista divinus expressit. Quid enim illa, quam latius caeteri ut dictum est, evangelistae narrant alligatio aselli, nisi perditionem et captivitatem significat generis humani, maxime autem gentilis populi? Econtra quid solutio illius quam duobus discipulis imperat, nisi inventionem vel acquisitionem nostri designat? Pulchre ergo et breviter quidem, sed proprie secundum dixit, ####
| #### “quia invenit Jesus asellum, et sedit super eum:” |
#### #### quia videlicet per passionis suae mysterium, Salvator perditum invenit genus humanum, et abacto sessore diabolo, quem asellus ignobilis et stultus, magno decore suo nimis patienter portabat, capistro stultitiae infrenatus et in stabulum mortis agebatur: Ascendit super eum nobilis eques, et inclytus rex, ut suae nobilitatis eum participem faceret, et in supernam civitatem Jerusalem equitatus sui salvatione perduceret. Sedit, inquam, super eum, sicut scriptum est: ####
| #### “Noli timere, filia Sion, ecce rex tuus venit tibi sedens super pullum asinae.” |
#### #### Hoc in Zacharia propheta scriptum est (Zach. IX), quia de passione ejus, ad quam nunc tali schemate veniebat, confestim subjunxit: ####
| #### “Tu quoque in sanguine testamenti aeterni eduxisti vinctos de lacu, in quo non est aqua (ibid.).” |
#### #### Sanc filia Sion Hebraea gens dicitur, quam hic pro parte electorum Spiritus sanctus in hoc propheta consolatur, ut non timeat, sed potius gratuletur, quia rex suus adductis gentibus implet domum et multiplicat filios ejus, sicut per talem ejus adventum figuratur. ####  |