| #### CAPUT X. De viro cujus uxor erraverit, qualiter investigare debeat, et cujus rei mysterium in Christo sit. |

| #### ####
| #### “Locutus est Dominus ad Moysen, dicens: Loquere filiis Israel, et dices ad eos: Vir cujus uxor erraverit, maritumque contemnens dormierit cum alio viro, et hoc maritus deprehendere nequiverit, sed latet adulterium, et testibus argui non potest, quia non est inventa in stupro, si spiritus zelotypiae concitaverit virum contra uxorem suam, quae vel polluta est, vel falsa suspicione appetitur, adducet eam ad sacerdotem, et offeret oblationem pro illa, decimam partem sati farinae hordeaceae,” |
#### #### etc. Secundum suprascriptam castrorum metationem quadrifidam, valde laudabilis est amica Christi evangelica Ecclesia, ut recte admiretur ipse, et dicat: ####
| #### “Quae est ista quae progreditur, vel quae ascendit per desertum, sicut aurora consurgens, pulchra ut luna, electa ut sol, terribilis ut castrorum acies ordinata (Cant. VI).” |
#### #### Ista, inquam, laudabilis est, sed quid fiet de Synagoga adultera? Quid faciet vir ejus, vel maritus antiquus, quem illa contemnens dormivit cum alio viro? Etenim contempto Deo amatore suo, contempto Dei Filio Christo, petulanter erravit, et cum diabolo dormivit. Verum hoc maritus deprehendere nequit, sed latet adulterium. Quis enim facile contentiosam Synagogam deprehendere vel convincere queat? Nempe illa quidem adulterium fecit, sed tantis tergiversationibus seipsam defendit, ut rarus quisque sit adeo legisperitus, adeo valens in Scripturis, quatenus illam convincere argumentando possit, quod non Dei, sed synagoga Satanae sit (Apoc. II). Latet ergo quodammodo adulterium, et testibus argui non potest, quando videlicet confitetur quia Deus Abraham, Deus Isaac et Deus Jacob Deus suus est, et convinci, ut praedictum est, vix potest, quod factis illum neget, quia non est inventa in stupro, quia nulli visibiliter servit idolo, sicut olim servivit Astaroth, coluit Baal, initiata est Beelphegor. Quid ergo vir ejus faciet? ####
| #### “Si spiritus, inquit, zelotypiae concitaverit maritum contra uxorem suam, quae vel polluta est, vel falsa suspicione appetitur, adducet eam ad sacerdotem, et offeret oblationem pro illa, decimam partem sati farinae hor deaceae.” |
#### #### Plane spiritus zelotypiae, id est aemulationis uxoriae concitavit virum ejus Deum contra uxorem illam quae revera quidem polluta est, sed secundum contentiosam aestimationem suam suspicione appetitur. Concitatus ergo adducit eam ad sacerdotem, ad illum ####
| #### “pontificem magnum, qui penetravit coelos, Jesum Christum Flium suum (Hebr. IV),” |
#### #### ut judicialem sub illo accipiat sententiam. ####
| #### “Et offeret, inquit, oblationem pro ea, decimam partem sati farinae hordeaceae.” |
#### #### Hoc secundum litteram factum sit, et fieri debuerit pro illa, quaecunque maritum contempsit, et in oblatione non similam fermenti, sed hordeum habuerit, quod est jumentorum pabulum, quia fluxum secuta est jumentorum. Caeterum, secundum jam coeptum spiritualem sensum, tota adulterae Synagogae oblatio quasi hordeacea est, quia Scripturarum solam litteralem paleam legit tam grossam tamque hirsutam, ut strangulari potius queat quam refici. ####
| #### “Non fundet, ait, super eam oleum, nec imponet thus.” |
#### #### Quare? ####
| #### “Quia sacrificium zelotypiae est, et oblatio investigans adulterium.” |
#### #### Nam revera non dedit illi sanctum charitatis spiritum, nec aliquem boni odoris fructum, quia vehementer ignem iracundiae, causa praedicti incendit adulterii, ####
| #### “Offeret igitur eam sacerdos et statuet coram Domino. Assumetque aquam sanctam in vas fictile, et pauxillum terrae de pavimento tabernaculi mittet in eam. Cumque steterit mulier in conspectu Domini, discooperiet caput ejus, et ponet super manus illius sacrificium,” |
#### #### etc. Plana est examinationis hujus littera, et nihilominus in spiritu super illam Satanae synagogam manifeste adimpleta est. Postmodum ubi Christus in coelum ascendit, et illa apostolos quoque ejus flagellavit, et ex eis occidit, lapidavit, et de civitate in civitatem persecuta est, postmodum, inquam, statuta est coram Domino, discooperto capite, circumdata atque angustata ab exercitu Romano, undique absque omnimoda Dei protectione. Tunc posuit super manus illius generationis malae et adulterae sacrificium recordationis, et oblationem zelotypiae, ut veniret super illam ####
| #### “omnis sanguis justus, qui effusus est super terram a sanguine Abel justi usque ad sanguinem Zachariae prophetae, quem occiderunt inter templum et altare (Matth. XXIII).” |
#### #### ####
| #### “Ipse autem tenebit aquas amarissimas, in quibus cum exsecratione maledicta congessit,” |
#### #### videlicet, juxta Prophetam dicentem: ####
| #### “Pluit super peccatores laqueos, ignis et sulphur, et spiritus procellarum pars calicis eorum (Psal. X).” |
#### #### Item: ####
| #### “Fiat mensa eorum coram ipsis in laqueum, et in retributiones, et in scandalum (Psal. LXVIII).” |
#### #### Haec, inquam, maledicta congesta in aquas Scripturarum, quas illa sibi amarissimas fecit, tenuit vir quondam ejus, et apposnit ori illius, cum illa conquestione prophetica: ####
| #### “Quomodo, si contemnat mulier amatorem suum, sic contempsit me domus Israel (Jer. III).” |
#### #### Item: ####
| #### “Frons mulieris meretricis facta est tibi (ibid.):” |
#### #### Sequitur: ####
| #### “Adjurabitque eam, et dicet: Si declinasti a viro tuo, atque polluta es, et concubuisti cum altero viro, his maledictionibus subjacebis: Det te Dominus in maledictionem, exemplumque cunctorum in populo suo. Putrescere faciat femur tuum, et tumens uterus tuus disrumpatur. Ingrediantur aquae maledictae in ventrem tuum, et utero tuo tumescente, putrescat femur. Et respondebit mulier: Amen, amen.” |
#### #### Ecce hodie liquet, et toto mundo palam factum est quia mulier illa maledicta est, adultera illa in exemplum cunctorum posita est, putrefacto femore claudicans ab omnibus semitis suis, et tumens uterus ejus disruptus est, ita ut nulla penitus nasci potest ex ea vitalis soboles. Romano enim exercitu agente, capta et captiva ducta est in omnes gentes, et ita maledictionem suam circumfert, illam, inquam, maledictionem, quae non a Deo est, sed ab ipsa, quia sic locuta est, sic sibimet imprecata est: ####
| #### “Sanguis ejus super nos et super filios nostros (Matth. XXVII),” |
#### #### et usque hodie confirmat illam jugiter. Respondent enim semper et dicit: ####
| #### “Amen, amen.” |
#### #### Igitur clarum est quia a viro suo declinavit, et cum altero concubuit, quia Christum occidit, diabolo adhaesit. Nam si non ita esset, nequaquam istis maledictionibus subjaceret. Dixit enim ista zelotypiae lex. ####
| #### “Si non dormivit vir alienus tecum, et si non polluta es, deserto mariti toro, non tibi nocebunt aquae istae amarissimae, in quas maledicta conjeci.” |
#### #### Sed quis est ille liber in quo sacerdos ista maledicta scripsit? Nempe iste est liber judicii in quo scripta sunt maledicta quaecunque sibi anima peccatrix ascivit, ex quo Adam primus peccavit. Sed delevit haec aquis amarissimis, quas ipse de torrente in via bibit (Psal. CIX). Tulit enim peccata totius mundi. Verum easdem rursum aquas amarissimas adulterae illi in potum dedit, quia sic dixit, sic sibimet elegit, ut supra dictum est, clamans suo praesidi Pilato: ####
| #### “Sanguisejus super nos et super filios nostros,” |
#### #### ad quod et usque hodie dicit: ####
| #### “Amen, amen,” |
#### #### jugiter Christum maledicens. ####  |