| #### Psalmus 95. |

| #### Itidem psalmus XCV judicium futurum intendit, qui sic incipit: ####
| #### “Cantate Domino canticum novum, cantate Domino, omnis terra.” |
#### #### Novum, inquit, canticum cantate, id est praecepta novae legis observate tam diligenter, ut Domino sit delectabile. Ter posuit ####
| #### “cantate,” |
#### #### ut videlicet studium cantandi inculcaret ipsa repetitione. Haec, etc. quae in hoc psalmo dixi, facite ad gloriam et honorem Domini. Quare? Quia venit: ####
| #### “Quoniam venit judicare terram. Judicabit orbem terrae in aequitate, et populos in veritate sua.” |
#### #### Hunc habet titulum psalmus hic: ####
| #### “Quando domus aedificabatur post captivitatem, canticum David (I Par. XV).” |
#### #### Universaliter quidem nunc domus, id est Ecclesia aedificatur post captivitatem primi parentis; hortaturque Propheta majores et praelatos, ut praedicando minoribus accelerent aedificationem Domini. Singulariter autem, id est in singulis hominibus domus aedificatur, dum quis post captivitatem peccati, resistendo vitiis, ut domus vel templum sit, proficit in virtutibus. Sane hic in principio psalmi habet quod gaudeat, dum dicitur: ####
| #### “Cantate Domino;” |
#### #### et in fine, quod timeat, dum dicitur: ####
| #### “Judicabit orbem terrae in aequitate, judicabit populus in veritate sua.” |
####  |