| #### VERS. 8. |

| #### ####
| #### “Qui ligat aquas in nubibus,” |
#### #### quod est opus procul dubio sapientiae ejus. ####
| #### “Ligat, inquam, aquas,” |
#### #### id est cum discretione distribuit doctrinae suae munera, ####
| #### “in nubibus,” |
#### #### id est in apostolis caeterisque sanctis praedicatoribus, ####
| #### “ut non erumpant pariter deorsum,” |
#### #### id est, ut non aequaliter omnibus expendantur, sed pro capacitate audientium doctrinae mensura contemneretur, ne rudes auditores, qui adhuc tanquam parvuli fovendi sunt, immensitate mysteriorum obruantur. Qualibus apostolus: ####
| #### “Non potui, inquit, vobis loqui quasi spiritualibus, sed quasi carnalibus (I Cor. II).” |
#### #### Et in lege scriptum est: ####
| #### “Si quis foderit cisternam, et non operuerit eam,” |
#### #### id est si quis intellectu valido Scripturae arcana penetraverit, et coram his, qui non capiunt, per silentium non texerit, ####
| #### “cecideritque bos vel asinus in ea,” |
#### #### id est scandalizatus fuerit aliquis simplex, sive munda sive immunda sit ejus vita, ####
| #### “Dominus cisternae reddet pretium jumentorum (Exod. XXI),” |
#### #### id est reus tenebitur pro illis ad agendam poenitentiam. ####  |