| #### CAPUT 29 |

| #### ####
| #### “Murmurabant ergo Judaei de illo, quia dixisset: Ego sum panis, qui de coelo descendi, et dicebant: Nonne hic Jesu filius Joseph, cujus nos novimus patrem et matrem? quomodo ergo nunc dicit: Quia descendi de coelo?” |
#### #### Hoc est peccatum illorum, de quo excusationem non habent. Nam nescire quod descenderit, vel quomodo descenderit de coelo, non adeo mirum erat, praesertim cum vulgata opinione putaretur esse filius Joseph, sed de illo murmurare, et non potius cum illo agere, vel ab illo quaerere, ut scire mererentur, de illo, inquam, murmurare peccatum erat, per quod merebantur viam veritatis nunquam invenire. Non enim hoc erat notitiam ejus quaerere, sed invidiae flammam adversus illum superbiae et indignationis spiritu conflare. Sic et patres eorum non ex eo Deum provocaverunt, quod escas petierunt, sed ex eo quod tentando et murmurando petierunt, sicut ait Psalmista: ####
| #### “Et tentaverunt Deum in cordibus suis, ut peterent escas animabus suis, et male locuti sunt de Deo, et dixerunt: Nunquid poterit Deus parare mensam in deserto (Psal. LXXVII)?” |
#### #### etc. Igitur et hi tentatores filii tentatorum, id est, murmuratores filii murmuratorum, non ex eo Christum Dominum offenderunt, quod illum esse filium Joseph opinati sunt, sed ex eo quod cum opera coelestia faceret, et se de coelo descendisse diceret, maluerunt ad invicem de illo murmurare, quam ab illo descensus ipsius mysterium intentione discendi humiliter quaerere. Non enim parvum superbiae contemptum redolet, quod eum hoc loco ex nomine feriunt dicentes: ####
| #### “Nonne hic est Jesus filius Joseph,” |
#### #### videlicet multum adversa sibique repugnantia noverant haec esse, de coelo, ut aiebat ipse, descendisse, et, quod vulgo opinabantur, filium Joseph esse. Rursus omnino sibi consentiebant, et consequentia erant, de coelo illum descendisse, et Dei Filium, qui de Patre multa illis supra dixerat, existere. At illa diabolica conflagrati invidia Patrem Deum, cujus auctoritatem contemnere non possent, in verbis ejus se advertisse dissimulabant, et quod solum sciri volebant, Jesum videlicet hominem filiumque Joseph et Mariae esse, importune et mendose describebant. ####  |