| #### CAPUT 8 |

| #### ####
| #### “A diebus autem Joannis regnum coelorum vim patitur, et violenti rapiunt illud.” |
#### #### Apud alium evangelistam interrogatus idem Dominus a Pharisaeis quando venit regnum Dei, dixit eis: ####
| #### “Non venit regnum Dei cum observatione, neque dicent: Ecce hic, aut illic. Ecce enim regnum Dei intra vos est (Luc. XVII).” |
#### #### Plus aliquid hic dixit, attamen ad idem respicit. Cum enim praedicaret, dicens: ####
| #### “Poenitentiam agite, appropinquabit enim regnum coelorum (Matth. IV),” |
#### #### profecto nescientes mysterium regni Dei, saepe quaerebant, saepius inter se conferebant ubinam esset aut quando veniret illud regnum Dei. Proinde ipse volens eos scire quia regnum Dei praesentia esset adventus ipsius regis Christi, et quod in illud regnum introire, hoc esset poenitentiam agere, secundum praedicationem vel testimonium Joannis Baptistae, et illic interrogatus a Pharisaeis, dixit: ####
| #### “Ecce enim regnum Dei intra vos est,” |
#### #### et hic cogitationibus turbarum respondens, ####
| #### “a diebus autem, inquit, Joannis Baptistae regnum coelorum vim patitur, et violenti rapiunt illud.” |
#### #### Ac si diceret: Non sicut olim, ita et nunc, regnum Dei sive regnum coelorum de longinquo venturum exspectatur, sed jam venit, jam intra vos est, ita ut apprehendi possit; namque apprehenditur, manu rapitur, vim patiens a violentis, id est a peccatoribus poenitentibus, et hoc a diebus Joannis Baptistae, nam ante illum non ita erat. Ante ejus dies praenuntiabatur, et nondum venerat. Hoc est quod continuo sequitur: ####
| #### “Omnes enim prophetae et lex usque ad Joannem prophetaverunt. Et si vultis recipere, ipse est Helias qui venturus est. Qui habet aures audiendi audiat.” |
#### #### Prophetaverunt, id est venturum fore Christum praenuntiaverunt, Joannes autem post omnes illos veniens, non prophetat, ut illi, aut praenuntiat, sed digito demonstrat. Statim ut ille venit, venisse constat regnum Dei, secundum supra memoratam propheticam veritatem, ubi praemisso, ####
| #### “ecce ego mitto angelum meum, et praeparabit viam ante faciem tuam (Malach. III),” |
#### #### continuo sequitur, ####
| #### “et statim veniet ad templum sanctum suum dominator, quem vos quaeritis, et Angelus testamenti, quem vos vultis (ibid.).” |
#### ####  |