| #### CAPUT 19 |

| #### ####
| #### “Hanc potestatem illi dabo sicut accepi a Patre meo [sicut et ego accepi a Patre meo].” |
#### #### Nam propter passionem mortis gloria et honore coronatus sum (Psal. VIII), et secundum hominem assumptum, ####
| #### “data est mihi omnis potestas in coelo et in terra (Matth. XXVIII),” |
#### #### potestas judicium facere, ut ####
| #### “qui crediderit et baptizatus fuerit, salvus sit, qui vero non crediderit, condemnetur (Marc. XVI).” |
#### #### Sicut accepi, inquit, ####
| #### “dabo illi, ut quorum remiserit peccata, remittantur eis; et quorum retinuerit, retenta sint (Joan. XX).” |
#### ####
| #### “Et dabo illi stellam matutinam.” |
#### #### Id est, post laborem quo in praesenti vita quasi in nocte laborat, sollicitus ac pervigil in animarum sibi commissarum custodia, manifestabo meipsum, qui sum stella splendida ac matutina. ####
| #### “Qui habet aures audiat quid spiritus dicat Ecclesiis.” |
#### #### Audiat, id est intelligat potestatis ac dignitatis spe, quam promittit Deus, delectetur zelo justitiae, contra omnes haereses accendatur. In isto et in sequentibus capitibus praemia vincentibus promittuntur, sic in ordine litteraturae pronuntiatur ut ipsa persona filii Dei loqui intelligatur, scilicet dum dicit, ####
| #### “sicut accepi a Patre meo, et confitebor nomen ejus coram Patre meo (Joan. XIV),” |
#### #### et scribam super eum nomen meum novum, et dabo ei sedere mecum in throno meo, sicut et ego vici, et sedi cum Patre meo in throno ejus. Non ergo abs re ordo in istis commutatur, ut prius dicat, vincenti aut qui vicerit, dabo illi hoc vel illud, ut personae ejus qui loqui coeperat dictis alia persona non interseratur, et tunc demum ita concludat. ####
| #### “Qui habet aurem audiat.” |
#### #### Nam quod superioribus capitulis pro victoria promittitur sic, vincenti dabo manna absconditum, qui vicerit non laedetur a morte secunda, vincenti dabo edere de ligno vitae, nihil interest utrum filii an Spiritus sancti persona loquatur. ####  |