| #### CAPUT 21 |

| #### ####
| #### “Omnia quae habet Pater, mea sunt. Propterea dixi quia de meo accipiet, et annuntiabit vobis.” |
#### #### Quaeritis, inquit, cur non omnia, sed de meo accipiens annuntiabit? Ecce dico: ####
| #### “Omnia quae habet Pater, mea sunt.” |
#### #### Quaenam sunt quae habet Pater? ####
| #### “Habet immortalitatem, et lucem inhabitat inaccessibilem (I Tim. VI),” |
#### #### et talia quaecunque illum habere sacra Scriptura testis est, quae utique hominum nemo dum vivit, sicuti sunt, videre vel cognoscere potest (Exod. XXXIII; I Joan. III). Hoc enim vobis in futuro repositum est, ut cognoscatis nunc ex parte quidem et videatis per speculum in aenigmate, tunc autem cognoscatis sicut, et cogniti estis, facie ad faciem videatis (I Cor. XIII). Haec autem omnia quae habet Pater sic incomprehensibilia mea sunt, quia videlicet ejusdem, cujus et ille naturae ego sum, et est mihi cum illo una Divinitas, aequalis gloria, coaeterna majestas. Recte igitur non dixi mea, sed ####
| #### “de meo accipiet,” |
#### #### videlicet propterea, quia non in vita praesenti omnia quae Patris et mea sunt, vobis annuntiabit, sed ex parte cognoscere, et ex parte prophetare dabit, quae nec oculus vidit, nec auris audivit, nec in cor hominis ascenderunt (I Cor. II). Sequitur: ####  |