| #### CAPUT XXV. Quod vocaverit filios suos, |

| #### ####
| #### “Congregamini ut annuntiem vobis,” |
#### #### etc. #### (CAP. XLIX.) Vocavit autem Jacob filios suos, et ait eis: Congregamini ut annuntiem vobis quae ventura sunt diebus novissimis. Congregamini et audite, filii Jacob, audite Israel patrem vestrum. Vocatio haec non ut simplex littera resonat, nec solum duodecim homines invitat, sed universos qui se agnoscunt, vel profitentur esse filios Jacob convenit et congregat. Et profecto quicunque sumus ex fide Patris hujus, quicunque Deum Abraham, Deum Isaac, et Deum Jacob in veritate confitemur, et colimus, filios nos esse Jacob, et fideliter agnoscimus, et veraciter dicimus. Nos igitur invitat pater Jacob tuba prophetica, cum dicit: Congregamini ut annuntiem quae futura sunt vobis in novissimis diebus, iterumque personat ac dicit: Congregamini, videlicet ut et corporibus congregemur in eisdem parietibus, in eadem domo Dei, in eadem schola Christi, et, quod magis expedit, mentibus congregemur, in unitate fidei, in socictate spiritus, in vinculo pacis. Tandemque congeminat, quo attentum faciat auditorem: Audite, inquiens, filii Jacob, audite Israel patrem vestrum. Non enim unus corporis auditus satis est, sed alium quoque id est, interioris hominis, auditum adhibere oportet, ubi spiritus loquitur et annuntiat quae ventura sunt. Itaque tanquam filii in domo patris sub fidei magisterio, morumque disciplina eruditi, audiamus his diebus novissimis quae tunc ventura erant, nunc autem jam venerunt et facta sunt diebus istis, diebus utique novissimis testante Paulo: quia nos sumus in quos fines saeculorum devenerunt (I Cor. X), et Joanne dicente: Filioli, nunc novissima hora est (I Joan. II). ####  |