| #### Psalmus 67. |

| #### Psalmo sexagesimo septimo, multa saepe dictus praeliator invenit quibus pugnet, quibus hostem feriat, flagellet, elidat, incendat. ####
| #### “Exsurgat, inquit, Deus, et dissipentur inimici ejus, et fugiant qui oderunt eum a facie ejus,” |
#### #### etc. Haec namque fideliter dicta, velox comitatur effectus, et velut exsurgente Deo fugiunt qui oderunt eum, maligni spiritus cum suis suggestionibus, ut fumus deficientes, ut cera a facie ignis fluentes. Et ne forte desperet Dei miles, si quid incautius agendo perpessus est, si aliquo peccato vulneratus est, audit sibi postmodum dicentem Spiritum sanctum: ####
| #### “Deus in loco sancto suo, Deus qui inhabitare facit unius moris in domo. Qui educit vinctos in fortitudine, similiter eos qui exasperant, qui habitant in sepulcris.” |
#### #### Hoc nempe sic in universis factum est gentibus, ut non sit cur desperet unus vinctus, unus quamvis in sepulcro habitans, quamvis Lazaro fetenti et quatriduano merito comparandus. |