| #### Psalmus 85. |

| #### Psalmo LXXXV in titulo praescriptum est: ####
| #### “Oratio ipsi David.” |
#### #### Idcirco ####
| #### “oratio,” |
#### #### quia pene totus oratio est, et si quid interpositum est, principaliter spectat ad orationem. Attribuitur autem ####
| #### “ipsi David,” |
#### #### id est Christo, revera manuforti. Orat enim in hoc psalmo Patrem circa passionem, non secundum id quod est ei consubstantialis et compotentialis, sed secundum fragilitatem humanae conditionis, qua erat minor etiam angelis. Oret itaque cum capite suo quisquis legitime pugnat in saepe dicto certamine. ####
| #### “Inclina, Domine, aurem tuam, et exaudi me, quoniam inops et pauper sum ego. Custodi animam meam, quoniam sanctus sum, salvum fac servum tuum, Deus meus, sperantem in te.” |
#### #### Et caetera quae sequuntur, manifeste verba sunt nondum victorum, sed adhuc pugnantis in spe. |