| #### Psalmus 59. |

| #### Psalmo quinquagesimo nono reditur iterum ad spei summum: ####
| #### “Deus, repulisti nos et destruxisti nos, iratus es, et miseratus es nobis.” |
#### #### Hoc enim dicimus secundum prospicientes adventum Christi, qui sumus in immortalitatem atque impassibilitatem commutandi, juxta hunc modum tituli: ####
| #### “In finem pro his qui commutabuntur in tituli inscriptione ipsi David.” |
#### #### ####
| #### “Pro his, inquit, qui commutandi sunt in finem,” |
#### #### id est in immortalitatem atque impassibilitatem, propter susceptam inscriptionem tituli saepe dicti, quae inscriptio facta fuit ipsi David. Sequitur adhuc: ####
| #### “In doctrinam cum succendit Mesopotamiam Syriae, et Syriam Sobal, et convertit Joab, et percussit Edom in valle Salinarum duodecim millia (II Reg. VIII, X; I Par. XVIII).” |
#### #### Propter hoc, ait, commutabuntur, quia susceperunt doctrinam ejus, quia bene vivendo, et bene loquendo effecti sunt imitatores ejus. Et hoc non a se, sed a Deo, qui succendit eos igne Spiritus sancti, faciendo eos Mesopotamiam Syriae, id est vocando et elevando in sublime. Mesopotamia quippe elevata vocatio, Syria sublimitas interpretatur. Hoc fecit eis cum prius fuerint Syria Sobal, id est sublimitas vanae vetustatis. ####
| #### “Et convertit, inquit, Joab.” |
#### #### Joab interpretatur inimicus, quod videlicet nos omnes fuimus, sed conversi sumus in amicos, quia per Christum reconciliati sumus. ####
| #### “Et percussit, ait, Edom in valle Salinarum duodecim millia.” |
#### #### Edom quoque terreni et sanguinolenti nos fuimus, sed percussit nos in valle Salinarum, mortificando nos vitiis, per ancipitem verbi sui gladium, in humilitate et condimento virtutum. Sumusque quasi numero duodecim millia, qui numerus per partes septenarii completur, id est tria et quatuor; ter enim quatuor, aut quater tria duodecim fiunt. Dona quippe habentes septiformis Spiritus sancti per quatuor mundi partes, fidem sanctae Trinitatis confitemur et praedicamus. Et primo quidem adventu credentes succendit igne poenitentiali. Secundo autem cum venerit, succendet incredulos igne poenali. Pro meliori parte dicimus in hoc psalmo: ####
| #### “Dedisti metuentibus te significationem, ut fugiant a facie arcus,” |
#### #### etc. |