| #### CAPUT X. |

| #### #### Quarta vigilia noctis, qua, ut supra memoratum est, venit ad eos ambulans supra mare, sedit angelus ad sepulcrum annuntians illum resurrexisse a mortuis, quod erat sine dubio tempestates inferni, et mortis abyssum superasse. Ipsa est vigilia matutina, ipsa matutina custodia, de qua et in Exodo legimus: Jamque advenerat vigilia matutina, et ecce respiciens Dominus super castra Aegyptiorum per columnam ignis et nubis, interfecit exercitum eorum, et subvertit rotas curruum, ferebanturque in profundum (Exod. XIV). Et in psalmo canimus: A vigilia matutina usque ad noctem speret Israel in Domino (Psal. CXXIX). Vigilia haec valde illustris, et valde commoda est meditationi et sanctae contemplationi, studium mentis juvante etiam sobrietate corporis. Hinc et Psalmista loquitur: Si memor fui tui super stratum meum, in matutinis meditabor in te quia fuisti adjutor meus (Psal. LXVI). ####  |