| #### CAPUT 16 |

| #### #### CHRIST. Plane non jussit, neque voluit ea coli; imo ne colerent ea proni ad idololatriam juveniles animi, capti pulchritudine formarum sive metalli, abscondita esse voluit, intecta videri prohibuit. Cum, inquit, involverint Aaron, et filii ejus sanctuarium, et omnia vasa ejus in commotione castrorum, tunc intrabunt filii Cahat, ut portent involuta, et non tangant vasa sanctuarii, ne moriantur (Num. IV). Item: Aaron et filii ejus intrabunt; ipsique disponent onera singulorum et divident quid portare quis debeat. Alii nulla curiositate videant quae sunt in sanctuario priusquam involvantur, ne forte moriantur (ibid.). #### JUD. Unde hoc habes quod si visui patuissent illi cherubim, colerentur, et ita qui vidissent morerentur; et quod idcirco dixerit Deus: Alii nulla curiositate videant, alioquin moriantur? ####  |