| #### CAPUT V. Condito mundo factum hominem, propter quem diabolus contra Verbum Dei certamen arripuit. |

| #### #### Quid longius morer, positus est locus certaminis, et factus est homo legitima possessio Dei, et causa totius certaminis hoc modo posita est: ####
| #### “Dixit Deus, fiat firmamentum, et factum est firmamentum in medio aquarum, divisitque aquas, quae erant sub firmamento, ab his quae erant super firmamentum, dixitque Deus: Congregentur aquae quae sub coelo sunt in locum unum, et appareat arida. Factumque est ita (Gen. I).” |
#### #### Istis partibus tribus, scilicet firmamento, id est coelo, et congregationibus aquarum, id est mari, et arida, id est, terra locus effectus est, scilicet hic mundus, et deinde ornatus est, ita ut recte vocetur cosmos in Graeco, quod ornatum sonat in Latino. Dixit enim Deus: ####
| #### “Germinet terra, et caetera, et germinavit herbam virentem, et afferentem semen juxta genus suum, lignumque faciens fructum, et habens unumquodque sementem secundum speciem suam. Dixit autem Deus: Fiant luminaria in firmamento coeli, et factum est ita. Dixit etiam Deus: Producant aquae, et produxerant reptilia animae viventis, et volatile super terram, sub firmamento coeli. Dixitque Deus: Producat terra animam viventem in genere suo, jumenta et reptilia et bestias terrae, secundum species suas, et factum est ita (ibid).” |
#### #### Ut tandem esset homo, qui, ut dictum est, possessio Dei totiusque certaminis est causa, non dixit Deus: Fiat homo, sed ####
| #### “faciamus,” |
#### #### ait, ####
| #### “hominem ad imaginem et similitudinem nostram.” |
#### #### De ista parte creaturae Dei, id est de humano genere, qualiter pro illo Verbum Dei certaverit, et per semetipsum vicerit, notae plane sunt historiae sacris digestae litteris, non solum evangelicis sive apostolicis, verum etiam legalibus et propheticis. Porro de alia, id est angelica creatura, quale in coelo certamen fuerit tantumdem notum est, quantum ex ejusmodi sermonibus propheticis valet agnosci, quos ex parte aliqua contingere sive explanare praecedentis libri ratio postulavit. Sacrae namque scriptor historiae, imo qui per illum scripsit, digitus Dei, ea sufficere judicans quae ad rationes pertinent generis humani, fere nihil de angelorum conditione, reproborumque spirituum praevaricatione narravit, nisi hoc tantum, quia ####
| #### “dixit Deus: Fiat lux, et facta est, et vidit Deus lucem, quod esset bona, et divisit lucem et tenebras, appellavitque lucem diem, et tenebras noctem (ibid.).” |
#### #### Quod de angelis esse dictum, quam recte doctores praecipui senserint, hic praetereundum non esset, nisi quia jam in alio opere tractatum est, et alterius nunc incoepti cursus nos detinet. ####  |