| #### CAPUT 32 |

| #### ####
| #### “Haec cum dixisset, voce magna clamavit: Lazare, veni foras. Et statim prodiit qui fuerat mortuus ligatus manus et pedes institis, et facies illius sudario 273 erat ligata.” |
#### #### Ecce nunc, Judaei, ####
| #### “si verbis non creditis, operibus credite, ut cognoscatis, inquit, et credatis quia in me est Pater et ego in Patre (Joan. X).” |
#### #### Hoc dudum verbis dixit, et vos illum lapidare voluistis, nunc operibus astruit, et paulo post eum crucifigetis. ####
| #### “Magna, inquit, voce clamavit.” |
#### #### Recte magna voce clamavit, ut Lazarus foras veniret: magna quippe coelorum fragore, magna coelestium virtutum commotione, dormientes in sepulcris concutiet. Nam ####
| #### “Deus noster, inquit Psalmista, manifeste veniet, Deus noster et non silebit. Ignis in conspectu ejus ardebit, et in circuitu ejus tempestas valida. Advocabit coelum deorsum, et terram discernere populum suum (Psal. XLIX).” |
#### #### Magna ergo voce opportune in hac significatione usus est. ####  |