| #### Psalmus 114. |

| #### In psalmo CXIV tertia jam periocha, id est fletuum atque gemituum recapitulatio est. ####
| #### “Dilexi, inquit, quoniam exaudiet Dominus vocem orationis meae. Quia inclinavit aurem suam mihi, et in diebus meis invocabo. Circumdederunt me dolores mortis,” |
#### #### etc. Huic quoque psalmo recte alleluia praescriptum est, quia nimirum diligere et diligendo dolere, aut gemere, ad veram et magnam Dei laudem pertinet. Nam quantae putas laudis veraciter est, ####
| #### “tribulationem et dolorem inveni?” |
#### #### Quotus enim quisque est inventor tribulationis et doloris ejus, videlicet quae jure pro invento debeat haberi? Quare autem pro invento debet computari, nisi quia in tribulatione et dolore locus est opportunus Paracleto, id est consolatori? Idcirco cum dixisset: ####
| #### “Tribulationem, et dolorem inveni,” |
#### #### statim subjunxit: ####
| #### “Et nomen Domini invocavi.” |
#### #### Subauditur, dicens: ####
| #### “O Domine, libera animam meam,” |
#### #### etc. |