| #### CAPUT VI. De ordine praeposterato, an prius panis petentibus datus sit et post aqua de petra percussa secundum historiam, an e converso secundum Prophetam. |

| #### #### Non idem ordo est in Propheta quo haec sancta et veridica Scriptura historiae contexta est. Hic enim res gestae quae factae sunt eodem et narrantur ordine, id est prius panis petentibus datus, et post aqua de petra percussa producta esse memoratur. At vero in Propheta taliter praeposteratum est, ####
| #### “Interrupit petram in eremo, et adaquavit eos velut in abysso multa, et eduxit tanquam flumina aquas (Psal. LXXVII),” |
#### #### etc. Hoc primum posito, ita subjunctum est: ####
| #### “Et apposuerunt adhuc peccare ei (ibid.).” |
#### #### In quo? ####
| #### “Dixerunt: Nunquid poterit Deus parare mensam in deserto? Quoniam percussit petram, et fluxerunt aquae, et torrentes inundaverunt. Nunquid et panem poterit dare, aut parare mensam populo suo?” |
#### #### (Ibid.) Haec ita cum dicit, manifeste prius esse vult, quod percussa petra ####
| #### “fluxerunt aquae, et torrentes inundaverunt” |
#### #### posterius autem, quod ####
| #### “mandavit nubibus desuper, januas coeli aperuit, et pluit illis manna ad manducandum.” |
#### #### Cur hoc? Videlicet, quia parabolice loquitur, sicut in initio Psalmi proposuit, dicens: ####
| #### “Aperiam in parabolis os meum, loquar propositiones ab initio (ibid.).” |
#### #### Quarum videlicet parabolarum ne difficilis esset solutio subsecutus Apostolus, cum dixisset: ####
| #### “Bibebant autem de spiritali, consequente eos, petra (I, Cor. X),” |
#### #### continuo subjunxit: ####
| #### “Petra autem erat Christus (ibid.).” |
#### #### Hoc enim dicto, quasi uno solari radio per fenestram injecto totius domus tenebras dispulit, ut clare videremus quod aliam petram aliamque profluentem aquam de petra, in parabolis praedictis, sapere debeamus. Dominus quoque cum dicentibus sibi Judaeis: ####
| #### “Patres nostri manducaverunt manna in deserto, sicut scriptum est: Panem de coelo dedit eis manducare (Joan. VI),” |
#### #### continuo contradicit respondendo: ####
| #### “Amen, amen dico vobis: Non Moyses dedit vobis panem de coelo, sed Pater meus dat vobis panem de coelo verum (ibid.).” |
#### #### Profecto ostendit alium esse panem in Propheta, cujus testimonio fuerant abusi, aliumque in hac historia quem patres suos manducasse recolebant Judaei. Igitur cum auctoritate multiplici, scilicet cum testimonio Prophetae loquentis haec in parabolis, cum fide Apostoli dicentis haec omnia in figura contigisse illis (I Cor. X), cum veritate Christi, panem se esse asserentis, et in percussione petrae, cum ad ipsum locum venerimus, passionem Domini, et in largitate panis cum rore supra castra descendentis, in praesentiarum corpus ipsius, quod de sancto sumimus altari, fideliter intelligamus. ####  |