| #### CAPUT XIII. Quod per Isaiam dictum est: ####
| #### “Egredietur virga de radice Jesse,” |
#### #### quomodo sit intelligendum. |

| #### ####
| #### “Et excelsi statura succidentur, et sublimes humiliabuntur, et subvertentur condensa saltus ferro, et Libanus cum excelsis cadet (Isa. X).” |
#### ####
| #### “Et egredietur virga de radice Jesse, et flos de radice ejus ascendet et requiescet super eum Spiritus Domini, spiritus sapientiae et intellectus, spiritus consilii et fortitudinis, spiritus scientiae et pietatis, et replebit eum spiritus timoris Domini (Isa. XI).” |
#### #### Ecce qualis oppositio. Perspice condensa saltus, et libanum cum excelsis, inde virgam cum flore suo. Quantum est virga una florifera, comparatione saltuum condensorum, et montis Libani cum excelsis suis, quae robore magno vel alta sunt, ut puta ligna cedrorum. Attamen quantum valent condensa saltus, et Libanus cum excelsis comparatione virgae hujus, et ascendentis de illa floris? Siquidem condensa saltus, ferro subvertentur, et Libanus cum excelsis cadet: haec autem virga et flos ejus totum suscepit, totum portat supernae majestatis pondus, et non cadit, et non subvertitur. Dicamus manifestius, quamvis sub ista metaphora quales translatae sint res, non ignoret mundus non taceat universus, qui in mundo est Ecclesiae chorus. Perspice hinc gentium, quas per condensa saltus intelligimus, tyrannos ac duces, imperatores et consules: inde Judaicae gentis quam per Libanum intelligi placet reges, et tetrarchas, atque summos sacerdotum principes, et inter istas altitudines sive magnitudines subortam humilem de domo David Mariam Virginem, Christum parturientem, Deum et hominem et magnam victoriae Verbi Dei concipis admirationem, quod in hunc mundum ingrediens non quaesivit de altis vel sublimibus parentem habere quempiam, solum se sibi sufficere sciens absque opere humano contra illius Assur, id est diaboli, superbiam, ad obtinendum sibi regnum, ad possidendum David patris sui solium, imo Dei patris aeternum imperium. ####  |