| #### CAPUT II. De angelica creatura, quod facta sit ubi dixit Deus:
| #### “Fiat lux,” |
#### et de judicio Spiritus sancti in damnatione tenebrarum, sive principis tenebrarum diaboli. |

| #### #### Ubi dixit Deus: ####
| #### “Fiat lux, et facta est lux; et vidit Deus lucem quod esset bona, et divisit lucem et tenebras (Gen. I),” |
#### #### creaturam esse angelicam factam, et nomine lucis bonos angelos, tenebrarum autem vocabulo malos esse angelos significatos, multorum et maxime Patris Augustini non parvipendenda firmat auctoritas. Verum nos in alio opere de creatura ista mirabili, et caeteris quae dehinc Scripturae series creata vel facta narravit, latius tractavimus, et rerum ordinem pro posse diligenter prosecuti sumus. Nunc ad praesens propositum pertinet pia jucundi festivitate sermonis celebrare beatitudinem hujus lucis, tanquam speculum summae Trinitatis, et laudare sive admirari judicium Spiritus sancti in damnatione tenebrarum sive principis diaboli tenebrarum, quia pertinet contemplatio haec ad laudem processionis ipsius, de qua jam aliqua diximus, ad glorificationem Trinitatis de qua simul dicere proposuimus. ####  |