| #### CAPUT VIII. Quid sint thalami tres hinc, et tres inde, et quomodo mensura una trium, et in quo mensura una sit angelorum et hominum electorum. |

| #### ####
| #### “Et mensus est frontem ejus duobus cubitis.” |
#### #### Portae thalami quoque ad viam orientalem tres hinc et tres inde. Mensura una trium, et mensura una frontium ex utraque parte. Frons vestibuli initium et prima est dictio Scripturae, qua describitur primum factura mundi. Mensura frontis hujus duo cubiti sunt. Ait enim: ####
| #### “In principio creavit Deus coelum et terram (Gen. I).” |
#### #### Unus est cubitus coeli, id est omnium invisibilium. Unus itidem cubitus terrae, id est omnium visibilium. Magna quidem ista vel illa creatura, sed considerata magnitudine hujus viri immensi, vix cubitus meretur dici, qui juxta prophetam alium, palmo coelos ponderavit, et molem terrae tribus digitis appendit (Isa. XL). Quare autem sex erant thalami tres hinc et tres inde ad viam orientalem, nisi quia bis ternis diebus operatus est mundi opifex, et tunc demum ingressus est in suam requiem? Etenim una quidem est ejus requies, sed quia sex operis sui explicuit species unus artifex recte sex thalami sunt, et una nihilominus designatur requies. Dicendo autem ####
| #### “hinc et inde,” |
#### #### breviter distinxit thalamos coeli et terrae thalamos angelicae et humanae creaturae. Angelica quippe creatura, eo ipso quod terrenum corpus non habet, comparatione hominis quasi coelum est, sed nihilominus, tam humana quam angelica creatura Creatoris dignatione beatae requiei thalamis admissa est. ####
| #### “Mensura, inquit, una trium,” |
#### #### Non dixit mensura una omnium, id est sex thalamorum, licet et hoc quadam ex parte sit verum; nam et homines electi sic erunt sicut angeli Dei (Matth. XXII), et in Apocalypsi legimus: ####
| #### “Mensura hominis quae est angeli (Apoc. XXI),” |
#### #### sed dixit, ####
| #### “mensura una trium,” |
#### #### videlicet hinc trium, et inde trium. Hinc angelorum, praeter quos nihil rationale creatum est primis tribus diebus, quibus fabrica mundi explicata est. Inde hominum, praeter quos itidem nihil rationale creatum est caeteris tribus diebus, quibus eadem fabrica mundi mobilibus creaturis perornata est. Mensura igitur hinc una trium cum dictum est: ####
| #### “Fiat lux, et facta est lux, et vidit Deus lucem quod esset bona (Gen. I);” |
#### #### nam haec est angelica creatura. Mensura rusius una trium, cum dictum est: ####
| #### “Formavit igitur Dominus Deus hominem de limo terrae, et inspiravit in faciem ejus spiraculum vitae (Gen. II),” |
#### #### quae una et communis humanae creaturae mensura est. Porro et mensura una frontium ex utraque parte, nam ex imagine et similitudine Dei relucet creatura, utraque in fronte, id est, in mente. Licet hinc, id est ex nostra parte scriptum legamus: ####
| #### “Faciamus hominem ad imaginem et similitudinem nostram (Gen. I),” |
#### #### tamen et ex alia parte idem sentiendum est, licet non eadem monstretur dictione. Nam cum dicitur: ####
| #### “Fiat lux,” |
#### #### brevius quidem, sed non minus in angelica creatura imaginis et similitudinis Dei claritas exprimitur. Denique et e converso factus, et perfectus homo, ad imaginem et similitudinem Dei, id est propter id quod rationalis et divinae bonitatis est imitatrix, insignis habetur creatura utraque. ####  |