| #### CAPUT 11 |

| #### #### Multa secundum hunc modum in Scripturis inveniuntur, quorum ad obscuritatem elucidandam regula haec, scilicet recapitulatio, valde utilis est. Hoc ergo quaeritur, ut jam dictum est, cur Lucas evangelista scribendo illam Domini coenam, tali narrationis modo uti voluerit. Istud quaerentibus, illud in primis demonstrandum est, quia solus ipse, videlicet Lucas, haec Domini verba praescripsit, dicta in illa priori coena typici Paschae sive agni pascalis, quem comedit cum suis discipulis secundum morem veteris mandati. ####
| #### “Desiderio, ait, desideravi hoc Pascha manducare vobiscum antequam patiar. Dico enim vobis quia ex hoc non manducabo illud, donec impleatur in regno Dei. Et accepto calice, gratias egit, et dixit: Accipite et dividite inter vos. Dico enim vobis, quod non bibam de genimine vitis, donec regnum Dei veniat (Luc. XXII).” |
#### #### Hoc solus, ut jam dictum est, Lucas scribere curavit Dominum dixisse quod desiderio desideraverit cum discipulis suis comedere Pascha illius anni, qui annus erat tricesimus tertius assumptae humanitatis, suique desiderii causam hanc subjunxisse, quod Pascha illud manducaturus, et calicem ejusdem typici Paschae bibiturus non esset, donec impleatur in regno Dei. Congruum ergo fuit, ut modum adimpletionis illius continuo perscriberet, et idcirco dilatis quae in eadem coena dicta sunt: ####
| #### “Et accepto, inquit, pane gratias egit, et fregit, et dedit eis dicens: Hoc est corpus meum quod pro vobis datur; hoc facite in meam commemorationem. ” |
#### ####
| #### “Similiter et calicem postquam coenavit dicens: Hic est calix, novum testamentum in meo sanguine, qui pro vobis fundetur (ibid.).” |
#### #### Hoc itaque modo impletur in regno Dei illud quod illo priore pascha et priore calice figurabatur. Extunc enim venit regnum Dei, cujus videlicet regni initium erat passio ejus, ad quam nocte illa tradebatur, tertia die resurrecturus. Itaque causam nos arbitramur dixisse idoneam, propter quam solus Lucas utriusque, scilicet veteris ac novi paschae, narrationem continuare voluerit, ac demum per recapitulationem rediisse ad verba quae ante sacramentum novi paschae dicta esse testantur evangelistae caeteri. ####  |