| #### CAPUT II. Quod facies secundi capitis, facies vituli fuerit, quem fecit Aaron, et quomodo tunc mulier in utero habens clamaverit. |

| #### #### Interea dum in monte cum Moyse Dominus, vel cum Domino Moyses loqueretur, serpens antiquus primo capite exarmatus, jam aliud caput erigere properabat contra Deum et Verbum ejus. Videns namque populus quod moram faceret descendendi de monte Moyses, formavit, et fecit vitulum conflatilem. ####
| #### “Et hi sunt, inquit, dii tui, Israel (Exod. XXXII).” |
#### #### Item dixerunt alter ad alterum: ####
| #### “Constituamus nobis ducem, et revertamur in Aegyptum (Num. XIV).” |
#### #### Quis nisi diabolus serpens antiquus hoc machinatus est? Illud intendens, ut offensus Deus populi reatu, verbique sui ac promissionis oblitus, a proposito suo averteretur. Sed clamavit mulier illa in utero habens, videlicet Moses, cujus anima ejusdem mulieris, scilicet Ecclesiae pars erat, clamante et orante Dominum Deum suum, ac dicente: ####
| #### “Cur, Domine, irascitur furor tuus contra populum tuum? Recordare Abraham, et Isaac et Israel, servorum tuorum, quibus jurasti per temetipsum dicens: Multiplicabo semen vestrum, sicut stellas coeli (Exod. XXXII).” |
#### #### Haec et caetera dicens, nimirum vehementer cupiebat justificari Deum in sermonibus suis, et vincere victoria veritatis, et per virtutem hujuscemodi intentionis Domini dicentis: ####
| #### “Dimitte me, ut irascatur furor meus (ibid.).” |
#### #### Fortis homo tenere potuit, quia revera fortis est, et apud Deum et apud homines quicunque Verbi Dei fidus auditor est, id est, qui optat sicut David, ut Deus in sermonibus suis justificetur, et vincat cum judicatur. Itaque, sicut jam supra dictum est, facies secundi capitis similis vitulo exstitit, sed tunc gladium caput illud habere non potuit, quia non sibi ducem constituerunt, imo statim ducem suum vindicemque contra vitulum suum, Deum suum experti sunt, quam fortem haberet justitiae zelum, cum esset mitissimus omnium hominum. Ille namque iratus valde, projectis de manu tabulis atque confractis, vituloque combusto et contrito usque ad pulverem: ####
| #### “Si quis est Domini, ait, jungatur mihi (ibid.).” |
#### #### Congregatisque ad eum omnibus filiis Levi: ####
| #### “Ponat, inquit, vir gladium super femur suum, et occidat unusquisque fratrem et amicum et proximum suum (ibid.).” |
#### ####  |