| #### CAPUT XI. Satanam suum ipsius mendacium et caeteris angelis praedicasse, persuasisseque nonnullis, ut se pro Deo haberent. |

| #### #### Quomodo hoc autem fieri possit, nisi ipsorum consensu angelorum? Ut igitur in rem procederet quod apud se habebat hujuscemodi consilium, coepit praedicare semetipsum omnibus angelis, confidens ut erat plenus sapientia, quod efficaciam haberet ad persuadendum, ut crederetur sibi dicenti: ####
| #### “Ego feci memetipsum, Deus ego sum (Ezech. XXIX).” |
#### #### Qualescunque sunt illae linguae angelorum, nimirum constat cum hoc de semetipso praedicasse, quod in eum propheticae Scripturae veritatis testatae sunt. Nec vero utcunque, sed magna scientiae, qua plenus erat, arte, praedicabat omnibus angelorum coetibus, Deum se esse. Quid enim aliud per illud innuitur, quod loco supra memorato, inter caetera, quae Dominus dicit, contra eum sub nomine Assur? ####
| #### “Flumina ejus, inquit, manabant in circuitu radicum ejus, et rivos suos emisit ad universa ligna regionis, et multiplicata sunt arbusta ejus, et elevati sunt rami ejus prae aquis multis (Ezech. XXXI).” |
#### #### Rivos namque suos emisit ad universa ligna regionis: quia sapientiam suam multam effundendo, universas angelorum multitudines circumvenire et in sententiam suam deducere laboravit, ut apud illos tanquam Altissimus haberetur et adoraretur ut Deus. Et elevati sunt rami ejus prae aquis multis, quia major quam erat, coepit haberi apud maximam partem angelorum, prae multa sapientia, qua sese commendavit, de quibus post aliqua sic dicit: ####
| #### “Et aemulata sunt eum omnia ligna voluptatis, quae erant in paradiso Dei (Ezech. XXXI).” |
#### #### Notandum quid vel qualiter dixerit, quia non ait aemulata sunt eum omnia ligna regionis, sed aemulata sunt eum omnia ligna voluptatis; et misit quidem rivos suos ad omnia ligna regionis, sed aemulata sunt eum tantummodo omnia ligna voluptatis. Quia cunctos quidem angelos per suam sapientiam decipere, et ad suum favorem deducere tentavit. Sed adulati sunt ei tantummodo spiritus illi, qui gloriam suam quaerebant, non Dei; quos delectabat servire potius creaturae quam Creatori. Ita esse vel maxime liquet ex eo quod tandem dicitur ei: ####
| #### “Ecce deductus es cum lignis voluptatis ad terram ultimam, in medio circumcisorum, dormies cum his qui interfecti sunt gladio (Ezech. XXXI).” |
#### ####  |