| #### CAPUT 14 |

| #### #### At vero tempestas illa, tanto miraculo Domini super aquas ambulantis sedata, saeculi turbines significat quas nunc Salvator calcat et mitigat, quando clamanti ad se Ecclesiae pacem et quietem in tempore opportuno reformat. Igitur ventus magnus, ventus urens, est diabolus, quem et per ventum Aquilonem sancta Scriptura significare consuevit, qui tunc habens iram magnam vehementius flavit (Jer. IV), et corda malorum amplius furore suo turbavit, quando naviculam discipulorum Christi, scilicet sanctam ejus Ecclesiam, vidit agi per mare hujus saeculi. ####  |