| #### CAPUT XXXV. De eo quod dictum est, |

| #### ####
| #### “Germinet terra herbam virentem,” |
#### #### et de cujusque dictionis triplicatione. #### Germinet terra herbam virentem et afferentem semen, et lignum pomiferum faciens fructum juxta genus suum, cujus semen in semetipso sit super terram. Factumque est ita. Et protulit terra herbam viventem, et afferentem semen juxta genus suum, lignumque faciens fructum, et habens unumquodque semen secundum speciem suam. Et vidit Deus quod esset bonum. Factumque est vespere et mane dies tertius. Quia creatricis Trinitatis haec sunt opera, bene testimonium suum sancta Scriptura ubique triplicat. Tria nempe dicat sunt, imo ter unum idemque dictum est. Dixit Deus, cujus dixisse fecisse est. Factumque est ita, et protulit terra. Et primum quidem secundum vespere est, id est verbi Dei secretum, in quo vita erat; quidquid mane, id est substantiali rerum productione; factumque est aliud secundum hoc ipsum mane, tertium secundum diem continuum quomodocunque perseverantis creaturae. Hoc in cunctis sex dierum operibus invenies: Dixit Deus: Fiant luminaria, et factum est ita, et fecit Deus duo luminaria magna. Item: Producant aquae reptilia, creavitque Deus cete grandia, benedixitque illis Deus, etc. Sed in creatione lucis dixit Deus: Fiat lux, et facta est lux, et divisit lucem et tenebras. Ubique tria consonant testimonii verba, quia tota ubique vespere et mane et tota die creatrix operatur Trinitas. Et haec est sanctae ac justae legis originalis causa, qua scriptor idem sanxit, ut testibus plus quam tribus nulla judicialis indigeat causa. ####  |