| #### CAPUT 26 |

| #### #### Igitur, ####
| #### “nolite judicare secundum faciem, sed justum judicium judicate,” |
#### #### id est, non faciem Moysi, faciemque vel praesentem personam Filii hominis, sed merita rerum pensate. Circumcisio, quam dedit vobis Moyses, ut praedictum est, filios Abrahae (Gen. XVII), qui fidem ejus sequuntur, interius quidem sanat, ne pereat anima illa populis suis, sed exterius vulnerat: Non ergo totum hominem sanat. Unum autem et solum opus quod feci in Sabbato, interius hominem et exterius sanat, probante exteriori sanitate, quod habebat Filius hominis in terra potestatem dimittendi peccata, quae est interior sanitas, cujus circumcisio spem per promissum semen Abrahae, quod est Christus, praeparat. Quid igitur quaeritis me interficere, nullam aliam habentes causam, nisi ####
| #### “quia totum hominem sanum feci in Sabbato?” |
#### #### Quod ad haec illi tacuerint et infirmitatem causae suae, licet inviti, considerantes, iras suas ad tempus continuerint sequentia patenter innuunt. Nam sequitur: ####  |