| #### CAPUT 19 |

| #### ####
| #### “Et vox citharoedorum et musicorum, et tibia canentium, et tuba non audietur in te amplius.” |
#### #### Hoc autem superius anticipavimus pro continuandis quinque sensuum corporis voluptatibus, quia caetera quae illic deflebantur, caeteris sensibus luxuriantibus famulantur, istis autem, id est musicis instrumentis demulcetur auditus: Nec vero frustra tantae meretricis musica omnis condemnatur, quia nimirum lubrica et lasciva, imo etiam turpia et daemonum quoque phantasmata sunt, quae ab illa cantitantur, et eorum suavitate maxime ad incitamenta libidinum eadem meretrix abutitur. Caeterum in veris Dei veri laudibus pulcherrime artis musicae rationabile obsequium laudabiliter acceptatur, et eis qui legitime canunt, et sapienter psallunt, remuneratio vel praemium erit carmen aeternum, de quo post paululum Scriptura haec bonum referens auditum, magnifice consolatur patientiam sanctorum. ####
| #### “Et omnis artifex, et omnis ars non invenietur in te amplius. Et vox molae non audietur in te amplius. Et lux lucernae non lucebit tibi amplius. Et vox sponsi et sponsae non audietur adhuc in te, quia mercatores tui erant principes terrae, quia in veneficiis tuis erraverunt omnes gentes. Et in ea sanguis prophetarum et sanctorum inventus est, et omnium qui interfecti sunt in terra.” |
#### #### Hic omnia ut dicuntur, ita sunt; quia non solum artificia quaelibet non supererunt, verbi gratia plantantium vel aedificantium, imo etiam quae plantata et aedificata fuerant penitus auferentur, quippe cum insuper scriptum sit (I Cor. VII); quia praeterit figura hujus mundi, et neque molent, neque caetera ventris ministeria jam quaerent aut invenient, et sic lumine omnis lucernae carebunt, ut in sempiterno impii sint horrore tenebrarum et sicut verum est quod ante promittitur eis, ut dicant, vae, vae, ita certum et immutabile est quod nunc dicitur, et vox sponsi et sponsae non audietur adhuc in te. Quod autem subjungitur: ####
| #### “Quia mercatores tui erant principes terrae,” |
#### #### idem est ac si dicat: Idcirco nihil omnino commoditatis remanebit in te, quia etsi quidpiam visa es habere qualiscunque justitiae, tu bona recepisti in tuo tempore qualia quaesisti, pro qualibus acquirendis sive tutandis, tu leges nonnullas a ratione non dissentientes foris vel intus habuisti et custodisti. Neque enim tale quid propter veram vitam observasti, sed ut securius principes tui negotiarentur in acquisitione auri et argenti, praediorumque et tractuum maris, et nihil deesset voluptatibus explendis. Tuam ergo mercedem recepisti, de caetero quae tibi reposita erat damnatio nunc debetur, et nunc redditur tibi aeterni judicii. Propter duo haec, quia in veneficiis tuis erraverunt, et quia sanguis prophetarum et sanctorum in te inventus est, de quibus causis plenius jam supra dictum est. Non solum autem prophetarum et sanctorum requiritur ex te, verum etiam omnium pariter qui interfecti sunt in terra, quia videlicet bellorum et homicidiorum omnium quae fuit causa, nisi radix omnium malorum cupiditas? Jam de lamentationibus poenitentium, et de multiplici vae impiorum atque impoenitentium dictum est, nunc de carmine justorum vocem magnam, vocem desiderabilem de coelo auditam, sensu diligentiore carpamus. ####  |