| #### CAPUT IV. Quodnam primum Verbi Dei bellum adversus hoc caput fuerit. |

| #### #### Quanto ergo nequior erat hostis, tanto majus tantoque promptius oportebat adesse praesidium Verbi Dei; et ita factum est. Tunc enim plures atque crebriores praelii sui tubas fecit audiri verbum Domini, scilicet prophetas, quos misit addendo vocibus eorum virtutem in signis atque prodigiis. Initium duelli, primaque congressio verbi Domini et hujus capitis, id est, regni Israelitici talis fuit. Ascendente Jeroboam super altare ut adoleret incensum, et ecce vir Dei venit de Juda in sermone Domini, et exclamavit contra altare, et ait: ####
| #### “Altare, altare, haec dicit Dominus: Ecce filius nascetur domui David, Josias nomine, et immolabit super te sacerdotes excelsorum.” |
#### #### Et deinceps: ####
| #### “Hoc erit signum quod locutus est Dominus: Ecce scindetur altare, et effundetur cinis qui in eo est.” |
#### #### Extendente autem Jeroboam manum suam de altari, et dicente: ####
| #### “Apprehendite eum, exaruit manus ejus, nec valuit eam retrahere ad se, altare quoque scissum est et effusus est cinis de altari juxta signum quod praedixerat vir Dei in sermone Domini (II Reg. XIII).” |
#### #### Post hunc adhuc vivebat Ahia Silonites, qui locutus fuerat Jeroboam, quod regnaturus esset super Israel. Ille loquente in se Domino: ####
| #### “Ego, inquit, ad Jeroboam missus sum durus nuntius, qui mortui fuerint de Jeroboam in civitate, comedent eos canes, qui autem mortui fuerint in agro, vorabunt eos aves coeli, quia Dominus locutus est,” |
#### #### etc. Post illum fuit Jehu filius Anani, ad quem factus est sermo contra Baasa, qui percusserat Nadab, filium ejusdem Jeroboam, juxta eamdem sententiam: ####
| #### “Qui, inquit, mortuus fuerit de Baasa in civitate, comedent eum canes, et qui mortuus fuerit ex eo in regione, comedent eum volucres coeli (I Reg. X).” |
#### #### Post hunc verbi Dei vexillum erigens igneo curru triumphabat Elias, deinde Elisaeus, simulque filii prophetarum plurimi, ex quibus centum viros pavit Abdias servus Domini in speluncis, cum interficeret Jezabel prophetas Domini. Deinde et hi quorum ex tunc libri proprii, quorum si tempora consideres secundum gesta titulosque libris praefixos, plane perpendis, quia verbum Domini nullus regum tempore propositum neglexit, semperque diaboli mendacium in idolis, veritas Dei redarguit in prophetis. ####  |