| #### CAPUT 10 |

| #### ####
| #### “Nec intrabit in eam aliquid coinquinatum et faciens abominationem, et mendacium.” |
#### #### Quae pristina erat vita gentium. Subintelligitur ergo cum dicit ####
| #### “afferent gloriam et honorem gentium,” |
#### #### quod soli ex gentibus illic praesentabuntur hi qui gentilitatis contumelias in gloriam et honorem Dei commutaverunt. Paulus apostolus, ut gloriam et honorem gentium, et non etiam aliquid coinquinatum in illam civitatem afferret, loquitur Corinthiis: ####
| #### “Nolite errare, neque fornicarii, neque idolis servientes, neque molles, neque masculorum concubitores, neque fures, neque avari, neque ebriosi, neque maledici, neque rapaces regnum Dei possidebunt (I Cor. VI).” |
#### #### Ista sunt coinquinata et abominationum atque mendaciorum opera, quorum aliquid non intrabit illuc quia qui haec operantur, regnum Dei non possidebunt. Quae autem sequuntur: ####
| #### “Et haec quidem fuistis, sed abluti estis, sed sanctificati estis, sed justificati estis in nomine Domini nostri Jesu Christi, et in virtute Spiritus sancti, et in spiritu Dei nostri (I Cor. V).” |
#### #### Ista sunt gloria et honor gentium quae afferentur in civitatem illam. Igitur gloriam tantum et honorem gentium afferent, et isti gloriosi atque honorifici ipsi sunt quos Deus praescivit atque praedestinavit, vocavit atque justificavit (Rom. VIII). Isti sunt de cunctis gentibus immundis excepti, quos intendens, dicit: ####
| #### “Nisi qui scripti sunt in libro vitae et Agni.” |
#### #### Idem enim est ac si dicat: Non intrabunt in eam, nisi quos Deus praescivit, et praedestinavit, quos et in Adam praedamnatos, Agnus, id est Filius Dei vocavit, et per passionem suam justificavit. Nam idcirco liber vitae recte dicitur etiam liber Agni, quia, quamvis fuissent in proposito Dei conscripti, cum benediceret Deus primis parentibus, dicendo: ####
| #### “Crescite et multiplicamini (Gen. I),” |
#### #### non poterant post praevaricationem Adae haereditatem, ad quam conscripti fuerant, consequi, nisi redempti fuissent per sanguinem hujus Agni. ####  |